paragraph_text: Diskografija Uncle Tupela, američkog alter country sastava iz Bellevillea, država Illinois. Uncle Tupelo 1987. su formirali Jay Farrar (gitara i vokali), Jeff Tweedy (bas-gitara i vokali) i Mike Heidorn (bubnjevi). Sastav je prva tri albuma objavio preko nezavisne etikete Rockville Records. Nakon što im je Rockville odbio platiti tantijeme od prodaje albuma, sastav je napustio kuću i 1992. potpisao za Sire Records. Heidorn je u tom trenutku napustio sastav, a kasnije ga je zamijenio Ken Coomer. Prije snimanja njihova posljednjeg albuma Anodyne sastav je proširio postavu na pet članova uz dodatak Johna Stirratta i Maxa Johnstona.